《和李彦文春雪》
宋代·王庭圭

闻道江城雪似沙，东风吹动晓寒加。轻飘瓦屋鳞鳞密，乱飐樯竿栉栉斜。

著地正怜新种竹，漫天故压未开花。君应对此方乘兴，饮似长虹汲海涯。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。